Jelaskan Sejarah Sekolah dari Sekolah Menengah Kebangsaan Majakir dalam bahasa melayu

Sekolah ini diasaskan pada tahun 1962 dengan nama Goverment Junior Secondary School, Papar (GJSS). Pada mulanya hanya ada 45 orang murid sahaja yang menuntut di Bridge 1, dan dua orang guru sahaja. Pada waktu itu GJSS meminjam bilik Sains Rumah Tangga Sekolah Rendah Kerajaan Pekan Papar dan pengetua sekolah pada masa itu ialah Encik John Ganai.

Menjelang tahun 1963, pihak sekolah terpaksa meminjam bilik darjah Sekolah Cheng Hwa dan waktu belajar hanya pada sebelah petang sahaja. Pada masa itu hanya ada Bridge 1 dan 11 sahaja dengan lima orang guru di bawah pentadbiran Puan Ausan, diikuti pula oleh Encik Lim Hsing Hui sebagai pengetua selepas itu. Kemudian pihak sekolah meminjam bilik darjah di Sekolah St. Joseph pula untuk menampung murid dari Bridge 1, 2 dan Secondary I and II.

Pada tahun 1966, bangunan sekolah ini telah siap dibina dan dirasmikan oleh Tun Datu Mustapha B. Datu Harun. Terdapat empat blok bangunan sahaja dan sebuah dewan. Namun pihak sekolah masih meminjam bilik-bilik darjah di Sekolah Cheng Hwa dan Sekolah St. Joseph. Pada tahun ini juga sekolah ini telah buat pertama kalinya mengikuti Peperiksaan Sabah Junior Certificate. Keputusannya pula cukup membanggakan.

Tanggal 1 Ogos 1975, nama sekolah ini telah ditukar kepada Sekolah Menengah Kebangsaan Majakir sempena nama seorang Ketua Daerah Papar ketika itu iaitu OKK Mohd Zakir B. Awang.